**Tisztelt Szülők!**

Az elmúlt években sikertelenül próbáltuk megoldani iskolánkban a behozott ebédek higiénikus melegítését.

A tárolásban, hűtésben a legnagyobb gondot a túlméretezett ételesdobozok okozták, a melegítésben pedig a nem „mikrózható” (fedéllel együtt nem melegíthető) dobozok. A fedél nélküli ételektől melegítés közben a sütő a gusztustalanságig szennyeződött (kifröcsögő pörköltzsírtól, felrobbant májtól, tojástól, spenóttól…) A lebonyolítás komoly gondot okoz a 385 fő menzás mellett. Az étel melegítése 2-3 perc, a sütő takarítása kb. 5-6 perc/ diák.

**Tisztelt Szülők!**

**A 2019. október 1-től csak a szakorvosi véleménnyel igazolt, speciális étkezést igénylő tanulók ételeinek melegítését vállaljuk.**

Ennek feltétele, hogy a szülő a gyermek szakorvosi igazolásával az élelmezésvezetőnél feliratkozzon az igénylők listájára, és fedéllel együtt melegíthető, mikrohullámú sütőben használható tárolóban küldjebe a melegítésre szánt ebédet.

A speciális étkezésre vonatkozó jogi szabályozás honlapunkon („Étkezés” menüpont) megtekinthető.

A tartalmas szendvicsebédet, vagy a termoszban, termoszdobozban behozott ételt a gyerekek a továbbiakban is kulturált körülmények között az étkezőben elfogyaszthatják *(Szabó Máté ombudsman).*

A pedagógusok is azt az ebédet fogyasztják, amit a gyerekek. A minőségre vonatkozó szélsőséges véleményekkel végképp nem értünk egyet. Az elmúlt években a közétkeztetést végző Hungast Vital Kft. minden szülői megkeresésre, javaslatra nyitott volt. A pedagógusokkal egyetértve és egyeztetve felajánlotta és működteti a „Nyitott kapuk a menzán” elnevezésű programot, amelynek keretein belül Önök bármelyik nap megkóstolhatják az aznapi ételeket, és az arról alkotott véleményüknek egy kérdőív segítségével azonnal hangot is adhatnak. Így Önök a saját tapasztalataik alapján tudnak véleményt alkotni az ételek színvonaláról, a szolgáltatás minőségéről.

**Az itt étkező pedagógusok javasolják a menzát a gyerekeknek.**

A helyzet bonyolultságát, összetettségét jellemzi az alábbi két cikk:

<https://divany.hu/szuloseg/2016/06/03/iskolai_ebedloben_csak_iskolai_ebed/>

http://elelmezes.hu/hirek/reszletek/jogukban-all-bevinni/